आईजोल| मिजोरम सरकार और महाराष्ट्र पर्यटन विकास निगम (एमटीडीसी) ने पूर्वोत्तर राज्य में निवेश और पर्यटन को बढ़ावा देने के लिए एक करार किया है। आधिकारिक सूत्रों ने शनिवार को यह जानकारी दी। मिजोरम पर्यटन विभाग के एक अधिकारी ने कहा, “मिजोरम सरकार और एमटीडीसी ने राज्य में पर्यटन और निवेश में वृद्धि के लिए शुक्रवार को एक समझौता ज्ञापन पर हस्ताक्षर किए हैं। शुक्रवार को आईजोल में एक व्यापारिक सम्मेलन और रोड शो के बाद यह समझौता हुआ।”